google/wiki40b huggingface dataset:
Stryn

Kommunevåpenet

Stryn sitt kommunevåpen ble godkjent ved Kongelig resolusjon den 11. desember 1987. Motivet er en lindekvist i gull med fire blader på grønn bunn. De fire lindebladene symboliserer bygdelagene omkring fjorden, og at linden er et treslag i Europas nordligste fredede edelløvskog som ligger i Flostranda i Stryn. Våpenet er tegnet av Heidi Heggdal.

Turistattraksjoner

De viktigste attraksjonene i Stryn kommune er Briksdalsbreen (brearm av Jostedalsbreen) i enden av Oldedalen og Loen Skylift som åpnet i 2017. Jostedalsbreen nasjonalparksenter ligger på Fosnes i Oppstryn. På nordsiden av fjorden ligger Panoramaveien, som går langs fjorden og ender opp i Eid kommune. Lodalen er også en populær naturattraksjon, men også med en dramatisk historie i forbindelse med ras fra Ramnefjellet.
Nasjonal turistvei Gamle Strynefjellsveien går mellom Stryn og Skjåk, og langs veien ligger Stryn sommerski.
Margit Sandemo

Bakgrunn

Sandemo var datter av forfatter Anders Underdal (1880–1973) og lærerinne Elsa (1892–1967) av den svenske adelsslekten Reuterskiöld. Sandemo hevdet at faren var uekte sønn av Bjørnstjerne Bjørnson. Sandemos mormor Eva (1864–1949) tilhørte greveslekten Oxenstierna af Korsholm och Wasa.
Foreldrene fikk fem barn, hvorav Margit var det andre. Foreldrene skilte seg da hun var seks år. I 1930 flyttet moren og barna til Sverige. Hun lærte seg begge språkene. Alle bøkene er skrevet på svensk. 
Hun hadde en vanskelig barndom og ble blant annet utsatt for seksuelt overgrep. Til den britiske avisa The Guardian fortalte Sandemo at hun drepte en mann som forsøkte å voldta henne da hun var 11–12 år.
Ettersom hun sa seg å være synsk ble hun tatt hånd om for behandling. 
Sandemo reiste i 1945 til Valdres der familien eide en fjellstue. Hun giftet seg i mars 1946 med nordmannen Asbjørn Sandemo (1917–1999). Hun fikk tre barn, Henrik, Tove og Bjørn.

Forfatter

Sandemo begynte å skrive da hun var 40 år.  
Den første romanen hun skrev ble i 1963 refusert av forlaget hun sendte den til. I stedet ble De tre frierne i 1964 utgitt som føljetong i Norsk Ukeblad. Hun skrev også for ukebladene Allers og Hjemmet. 
Hun skrev totalt 185 bøker. Bøkene hennes solgte i mer enn 37 millioner eksemplarer. Alle hennes norske skjønnlitterære bøker er utgitt av Bladkompaniet. Mest kjent er hun for romanserien Sagaen om Isfolket. Denne bokserien omfatter totalt 47 bøker. I Norge er den  trykket i et opplag på over seks millioner eksemplar. Andre omfattende serier er Heksemesteren med 15 bøker, Sagnet om Lysets Rike med 20 bøker og De svarte ridderne med 12 bøker. Forfatterskapet er beskrevet som en blanding av realisme og fantastisk litteratur.
I tillegg til Norge og Sverige, er bøkene hennes utgitt i Danmark, Finland, Island, Polen, Russland, Storbritannia, Tsjekkia, Tyskland, Ungarn og Sri Lanka.
Da bøkene hennes skulle oversettes til engelsk i 2007, skrev Aftenposten at hun hadde solgt bøker for 1,3 milliarder kroner.
I 1999 ble Sandemo enke og flyttet til Skillinge.
I 2014 ble Sandemo tildelt Kongens fortjenstmedalje.
Jang Hyun-soo

Landslaget

Han representerte Sør-Korea under Sommer-OL 2016 i Rio de Janeiro, der han ble utslått i kvartfinalen med det sørkoreanske U23-landslaget.
Han ble tatt ut i Sør-Koreas tropp til VM i fotball 2018 i Russland.
Constantine (Michigan)

Constantine er en landsby i St. Joseph County i Constantine Township i delstaten Michigan i USA. Landsbyen befinner seg langs U.S. Route 131 som fører til Kalamazoo i nord og til Indiana Toll Road i sør. St. Joseph River passerer gjennom landsbyen på sin vei mot Lake Michigan.
Harastølen

Harastølen, eller Luster sanatorium, er en tidligere institusjon i Luster i Sogn og Fjordane som ble brukt til tuberkulosehjem (sanatorium), psykiatrisk sykehus og asylmottak.

Sanatorium og sykehus

I 1896 vedtok styret for St. Jørgens Hospital i Bergen å bygge et sykehus for «fattige tæringssyke i Bergens stift». Harastølen ble åpnet den 2. november 1902, under navnet «Lyster Sanatorium». Bygningskostnadene var på 777 000 kroner, som var en betydelig sum i den tiden. Ved åpningen hadde sanatoriet 96 sengeplasser. I 1924 ble kapasiteten utvidet til 120 senger, i 1950 til 150. Bygningen er på omkring 5000 m² Bygningen var tegnet av Adolph Fischer.
Det er plassert i fjellsiden, 500 meter over havet, over Luster. En årsak til plasseringen var det gunstige klimaet inne i Lustrafjorden. I tillegg var man tidlig klar over viktigheten til vannkraft, og i så henseende hadde Luster sanatorium en av de aller første private vannturbinene i Norge.
Fra dampskipskaien i Luster gikk det en elektrisk taubane opp til sanatoriet. En sju kilometers vei med tretten hårnålssvinger fører også opp til Harastølen. Taubanen var i drift fram til starten av 1990-tallet. På grunn av beliggenheten og smittefaren var det et eget samfunn på Harastølen, og institusjonen var selvforsynt med strøm fra vannturbin. Etter hvert kom overlegebolig, søsterbolig for de ansatte, to familieboliger for fyrbøter og gartner, kapell med likhus, poståpneri, vaskeri, ishus og stall. Jacob Kjøde og andre rikfolk fra Bergen donerte i 1937 et eget filmfremvisningapparat til institusjonen, og det var kinokveld en gang i uken. Biblioteket hadde 17 000 titler. Institusjonen hadde også egen grisefjøs, og da kostholdet skulle gjøre at pasientene gikk opp i vekt, sørget man for at grisene hadde et ekstra lag med spekk.
Like etter andre verdenskrig kom medikamentet streptomycin, som praktisk talt utraderte tuberkulosen, og grunnlaget for driften forsvant. Bygningen ble i 1958 tatt i bruk som psykiatrisk sykehus. Fra 1991 sto Harastølen igjen tomt, da tidligere bygninger fra kraftutbygging sto tomme i Gaupne, og disse ble nye lokaler for psykiatrisk sykehus.

Asylmottak

Et par år, fram til midten av 1990-tallet, var Harastølen asylmottak for flyktninger fra det tidligere Jugoslavia. Siden asylmottaket ble avviklet har det ikke vært aktivitet i bygningen.

Nyere tid

Fra 1999 eies Harastølen av bedriften Tinfos. I 2014 ble deler av den norske skrekkfilmen Villmark 2 spilt inn på Harastølen.
Det var planer (per 2015) om å rive bygget. Høsten 2017 rapporterte media at interessenter ønsket å kjøpe anlegget for å utvikle det som reiselivsbedrift.
Stenopterus

Utseende

Middelsstore, slanke, svarte eller gul- eller brunaktige trebukker. Antennene er middels lange. Pronotum har rundede sider og ingen pigger eller knøler. Dekkvingene smalner kraftig inn bakover, den bakerste delen er båndlignende og dekker ikke hele bakkroppen. Beina har sterkt klubbeformede lår.

Utbredelse

Slekten er utbredt i det sørlige Europa og Midtøsten.
The Hertz Corporation

Hertz Norge

I Norge har Hertz har kontorer i de fleste store byer, og på alle de største flyplassene. Hertz Norge har et riksdekkende nettverk med 170 utleielokasjoner, og samarbeider med en rekke verksteder og bilforhandlere, som gjør at det er over 450 steder i Norge der det er mulig å hente ut en leiebil fra Hertz. Tilsammen har Hertz Norge opptil 6 000 leiebiler i sin flåte. 
Hertz leier ut personbiler, varebiler, minibusser og lastebiler i størrelsesklasser opptil 35 m³. Hertz i Skandinavia er franchisetakere til Hertz International, og eies av Volvo Personvagnar AB. Hertz Bilutleie i Norge driver også Hertz BilPool; bildeling med flere sentrale utleveringspunkter i Oslo, Hertz FlexiLease; leasing fra 30 til 365 dager, og Hertz Freerider; gratis leiebil. 
Hertz Norge har sitt hovedkontor på Lysaker utenfor Oslo.
Farafra

Farafra (arabisk: لفرافرة) er den minste oasen i Matruh-regionen i den nordvestlige delen av Egypt. Den ligger i Den libyske ørken, omtrent midtveis mellom oasene Dakhla og Bahariya.
I Farafra ligger én landsby, med anslagsvis 5 000 innbyggere (2002), og den er for det meste bebodd av lokale beduiner. Deler av landsbyen har komplette kvarterer med tradisjonell arkitektur; enkel, glatt og jordfarget. I nærheten av Farafra finnes også de varme kildene ved Bir Setta og El-Mufid-sjøen.
Farafras hovedattraksjon er den Hvite ørken (kjent som Sahara el Beyda, hvor ordet sahara betyr «ørken»). Egypts hvite ørken ligger 45 km nord for Farafra. Ørkenen har en hvit, fløteaktig farge og massive klippeformasjoner av kritt, dannet av sandstormene i området. Farafraørkenen er et populært sted for campingturer for mange skoler i Egypt.
Oscar Mathisen

Oppvekst

Oscar Mathisen vokste opp i arbeiderbydelene Vaterland og Vika i Kristiania, som den yngste av syv søsken. Broren Sigurd deltok i VM fra 1902, og ble verdensmester 19 år gammel i 1904. Oscar startet i løp så snart familien fikk råd til to par skøyter, og slo nesten umiddelbart igjennom. Oscar måtte pantsette premier for å klare seg økonomisk, og da pantelåneren utlyste premiene for salg, ble skøyteløperen diskvalifisert for profesjonalisme. Han brukte karantenesesongen 1911 til å tilegne seg ny svingteknikk, introdusert av russerne i 1910.

Popularitet og tragedie

Nivåhevningen som følge av konkurransen mellom Mathisen og russerne, samt Oscars enorme popularitet i Norge, «gjenreiste» skøytesporten etter en nedgangsperiode i begynnelsen av århundret. Oscar Mathisen utga selvbiografien Mitt livs løp i 1946. I 1954 skjøt og drepte han sin kone, Sigrid Mathisen, etter at hun lenge hadde vært mentalt syk. Like etterpå tok han sitt eget liv med samme våpen. Dagbladet var den eneste avisen som skrev om de faktiske forhold, noe som skapte stort oppstyr på den tiden.
Utenfor Frogner stadion er det reist en statue av Oscar Mathisen, den ble avduket 13. februar 1959. De årlige Oscarløpet og Oscarstatuetten ble instituert til hans ære.
Kullsyreholdig vann

Kullsyreholdig vann (også kjent som club soda, sodavann eller Selters) er vann hvor karbondioksid-gass har blitt oppløst under trykk. Denne prosessen, kjent som karbonatisering, er en prosess som forårsaker vannet til å bli bruset. Kullsyreholdig vann er en avgjørende bestanddel i brus.
Granskningsnämnden för radio och TV

Granskningsnämnden för radio och TV (forkortet GRN) er en svensk statsinstitusjon som gransker radio- og fjernsynsprogrammer i etterkant av sending dersom det kommer klager.
Granskningsnevnden undersøker om programinnholdet i SVT og TV4 oppfyller visse krav til bl.a. saklighet og upartiskhet. Alle som sender radio og fjernsyn i Sverige er dessuten underlagt krav til hvordan reklame skal utformes.
Årlig behandler nevnden flere hundre klager; bare et fåtall leder til at program blir felt.
Nevnden ble etablert 1. juli 1994, og erstattet den tidligere Radionämnden.
Georg IVs familieorden

Georg IVs familieorden (engelsk: Royal Family Order of King George IV) er en britisk, kongelig familieorden innstiftet i 1820 av kong Georg IV. Ordenen ble tildelt kvinnelige medlemmer av den britiske kongefamilien.
Ordenstegnet for Georg IVs familieorden har portrett av kongen iført uniform med bryststjernen for Hosebåndsordenen og med Det gylne skinns ordenstegn i halsen. Portrettet er plassert i en oval medaljong som er omgitt av diamanter. Over medaljongen er det plassert en krone, også denne besatt med edelstener. Kongens monogram pryder reversen.
Ordenstegnet er opphengt i en lys blå silkesløyfe.
Ordenen ble tildelt i flere størrelser. Blant mottakerne var kongens søstre og nieser, blant dem prinsesse Victoria, som i 1826 ble tildelt en liten versjon av ordenstegnet.
Georg IVs familieorden er starten på en rekke av britiske familieordener. Georg IVs etterfølger, kong Vilhelm IV, innstiftet ingen familieorden, men ordningen ble gjenopptatt av dronning Victoria, som i 1862 innstiftet Victoria og Albert-ordenen. Deretter følger Edvard VIIs familieorden, Georg Vs familieorden, Georg VIs familieorden og Elisabeth IIs familieorden. Kong Edvard VIII innstiftet i sin korte regjeringstid i 1936 ingen familieorden.
Quis ut Deus?

Quis ut Deus? er en latinsk setning som betyr "Hvem er som Gud?". Denne setningen er en bokstavelig oversettelse av Mikael (hebraisk: מִיכָאֵל‎, oversatt Micha'el or Mîkhā'ēl) og er ofte assosiert med Erkeengelen Mikael . Denne setningen står skrevet på skjoldet hans.
Malifaux

Malifaux er et karakterdrevet skirmish-nivå miniatyrspill produsert av det amerikanske selskapet Wyrd Miniatures og lansert på verdens største spillmesse, Gen Con i august 2009. Spillet finner sted i og rundt byen Malifaux i et parallelt westernunivers tilgjengelig fra vårt univers gjennom the Breach, hvor det prospekteres etter Soul Stone (Sjelestein) som er grunnlaget for bruk av magi. Hele spillets økonomi dreier seg om bruk av denne resursen. Det spilles på et bord på 91 x 91 cm med en god del terreng. I stedet for terninger brukes det en kortstokk, hvor tilfeldig trukne kort kan manipuleres på ulike måter. Etter flere errata ble nye regler publisert i 2011. Spillet kom i andre utgave i august 2013. Spilluniverset er også grunnlaget for rollespillet Through the Breach (2013).
Khövsgöl

Khövsgöl er en av Mongolias 21 provinser.
Stenocoptus

Utbredelse

Slekten er kjent fra Tanzania (tre arter) og Sør-Afrika (én art).
Sorgterapi

Sorgterapi omfatter sosial støtte og profesjonell hjelp for å avhjelpe sorg.
Sørgende trenger støtte fra sine nærmeste. Sørgende uten familie eller venner kan søke hjelp fra helsevesenet. Manglende bearbeiding av sorg kan føre til traumer og i enkelte tilfelle manglende mestring av daglige gjøremål. Sorgterapi er hjelp til å uttrykke følelser og tanker om tap eller ulykke. Bearbeiding av følelser er nødvendig for nyorientering og omorganisering av fremtidsplaner, håp og drømmer.
Turn under Middelhavslekene 1983

Turn under Middelhavslekene 1983. Turn var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var niende gangen som turn var med på programmet under Middelhavslekene. Det ble konkurrert i fjorten øvelser, åtte for menn og seks for kvinner. Frankrike ble beste nasjon med seks gullmedaljer foran Spania som også vant seks gull.
Lars Brotangen

{{Infoboks lagspiller
| navn = Lars Brotangen
| vekt = 80 kg
| høyde = 185 cm
| kallenavn =
| posisjon = Forsvar
| nvklubb =Kjelsås 
| draktnummer =
| ungdomsår = –2010
| ungdomsklubb = Moelven IL
| klubb1 = Moelven IL
| år1 = 2010–2014
| kamper1 = 28
| mål1 = 7
| klubb2 = Kjelsås
| år2 = 2015–2017
| kamper2 = 74
| mål2 = 12
| klubb3 = Ham-Kam
| år3 = 2018–2019
| kamper3 = 28
| mål3 = 2
| klubb4 = Kjelsås IL
| år4 = 2019–
| kamper4 = 10
| mål4 = 2
| trenerår = 
| trenerklubber = 
| kloppdatert = 7. oktober 2019
| lloppdatert = 
Lars Brotangen (født 6. september 1991) er en norsk fotballspiller som for øyeblikket spiller for Ham-Kam. 
Han startet sin karriere i Moelven IL, før ferden gikk videre til Oslo og Kjelsås IL. Han la opp etter sesongen 2018.
Sommeren 2019 gjorde han comeback og bestemte seg for å returnere til Kjelsås.
Syrichthoschema

Utseende

Middelsstore (ca. 20 millimeter), avlange, svarte hornbiller.

Utbredelse

Begge artene er beskrevet fra Kongo.
Are Kjensli

Forsvaret

Kjensli er utdannet ved Krigsskolen og hadde deretter fire år i tjeneste i Hærens intendantur, hvor han  arbeidet med logistikk, blant annet som sjef for forsyningskompaniet. Etter sin tid i Forsvaret arbeidet han med transport og logistikk i Aftenposten i tre år.

Lillehammer-OL

Mest kjent er han kanskje for sin tid som transportsjef og senere logistikksjef for OL på Lillehammer, hvor han hadde ansvaret for å bygge opp logistikkfunksjonene. Han bygget også opp gjennomføringsorganisasjonen under lekene. Under selve arrangementet var han stabssjef ved hovedkvarteret på Lillehammer.

Mer logistikk

Etter OL ble Kjensli logistikkdirektør i Tybring Gjedde. Fra oktober 1997 var Are Kjensli ansvarlig for oppbygging av distribusjonsapparatet og gjennomføringen av distribusjonen for Coca-Cola.
I 2000 tok Kjensli over som administrerende direktør i Bakehuset Norge. Der ledet han en snuoperasjon og han  ble i stillingen til Orkla kjøpte opp bedriften. Da fikk han jobben som administrerende direktør i Pågen
Notobubastes

Utseende

Middelsstore (gjerne 10-15 millimeter), avlange, mørkt metallisk fargede praktbiller. Oversiden er kraftig punktert. Pronotum er avrundet firkantet. Dekkvingene har fine punktrader.

Utbredelse

Slekten er utbredt i Australia (Western Australia og Queensland).
Emanuel Nobel

Emanuel Nobel (født 1859 i St. Petersburg, død 1932) var en svensk-russisk forretningsmann og et medlem av Nobelfamilien. Han var eldste sønn av Ludvig Nobel og nevø av Alfred Nobel. Etter farens død i 1888 overtok Emanuel Nobel ledelsen av Nobelfamiliens oljeselskap, Branobel, som var basert i Baku og som da var Europas største oljeselskap. Emanuel og hans brødre og søstre var majoritetsaksjonærer, med onklene Alfred og Robert som mindre aksjonærer. Emanuel Nobel var medlem av Kungliga Vetenskapsakademien fra 1911 og ble æresdoktor ved Karolinska Institutet i 1910.
Da Alfred Nobels testamentet ble kjent i 1896 konstaterte man at han hadde testamentert bort størstedelen av sin formue til etableringen av Nobelprisene og bare en liten del til familien. Slektningene på Robert Nobels side forsøkte å få ugyldiggjort testamentet. Emanuel Nobel, som representant for slektningene på Ludvig Nobels side, støttet derimot testamentet.
Grøndokka

Grøndokka er et boligområde i Hole kommune, Buskerud. Området ligger i langs nedre del av Dronningveien i Sundvollen, på grensen mot Krokskogen, og preges av enebolig- og rekkehusbebyggelser. Ovenfor boligfeltet stiger Krokkleiva og Nordkleiva bratt opp mot den gamle setergrenda på Retthella og kurs- og konferansehotellet Kleivstua på Krokskogplatået. Nedenfor ligger Sundvolden Hotel, Kroksundet mellom Steinsfjorden og Tyrifjorden med de to småøyene Sundøya og Slettøya.
Varde IF

Varde IF Er en dansk fotballklubb med lag for både kvinner og menn. Kvinnene spiller i den danske eliteserien, mens mennene spiller i dansk 2. divisjon. Hjemme arenaen deres er Sydbank stadium som har en kapasitet på 4000 tilskuere. Klubben har også mange aldersbestemte lag for både gutter og jenter. Hjemmedraktene deres er hvite og svarte, mens bortedraktene er røde og svarte. Klubben ble stiftet i 1975 etter sammenslåingen av Varde gymnastikkforening og Varde boldklubb.
Egil Lærum

Biografi

Lærum spilte for Larvik Turn & IF, var med å vinne klubbens første seriemesterskap i 1952–1953-sesongen, og var med å slå Skeid 3–2 i den avgjørende kampen på Ullevål.
Lærum hadde to mål for Larvik dette året.
Lærum gikk senere til Vålerenga, og var en de første stjernene i den klubben som ikke selv var ekte østkantgutt fra Oslo. 
Han var en del av Norges herrelandslag i fotball i 1950 med følgende lagoppstilling:
Torgeir Torgersen | Bjørn Spydevold | Harry Boye Karlsen | Per Bjørnø | Thorbjørn Svenssen | Egil Lærum | Gunnar Thoresen | Per Bredesen | Villy Andresen | Henry Johannessen | Gunnar Dahlen

Lærum fikk 16 landskamper, og skåret ingen mål i sin landslagskarriere
I 1950 hoppet Lærum 76,5 meter i klasse A i Vikersund; han hoppet også for Vikersund IF. 
Lærum var også aktiv i friidrett, han ble kretsmester i spydkast i 1947 og i 1950 og satte i 1947 kretsrekord i spydkast for Vestfold med 58,82 meter. Denne rekorden stod til 1959 da Svein Hytten kastet 60,81 m
I 1950 mottok Egil Lærum Egebergs Ærespris for sine allsidige meritter. Fire år senere døde han av kreft, kun 33 år gammel.
Jonathan Corke

Idrettskarriere

Harris kom på delt 17.-plass individuelt i De internasjonale øylekene 2009, men fikk sølv i lagkonkurransen med Isle of Man. 
I De internasjonale øylekene 2017 kom han på 27.-plass individuelt. Dette året vant Isle of Man lagkonkurransen for menn.
Longhuatempelet

Bygningshistorie

Tempelet ble først bygd i år 242, under de tre kongedømmers tid. Ifølge legendene hadde Sun Quan (孙权), kongen av kongedømmet Wu, fått fatt i sharirarelikter, det vil si kremerte levninger etter Buddha. For å huse disse kostelige relikvier forordnet kongen byggingen av 13 pagoder. Longhuapagoden (Longhua Ta), som inngår i Longhuatempelkomplekset, skal være en av dem. Navnet skal skyldes at en skinnende drage (kinesisk: long) en gang viste seg på stedet. 
Tempelet ble ødelagt av krig mot slutten av Tangdynastiet og gjenoppbygd i 977, under Songdynastiet. (Ifølge en annen versjon av historien, som er kjent fra lokalhistoriske fortellinger fra Song- og Yuan-tiden, ble tempelet først bygd av kongen av Wuyue tidlig under Song-tiden.) Senere under Song, i 1064, fikk anlegget det nye navnet Kong Xiang-tempelet, men det opprinnelige navnet Longhuatempelet ble gjeninnført under Mingdynastiet under Wanli-keiserens regjeringstid.
Det nåværende arkitektoniske design følger det opprinnelige fra Song-dynastiets tid. Det er viktige bygningsewlementer i selve pagoden som også stammer fra den tid, men ellers er det meste på tempelområdet gjenoppbygd under Tongzhi-keiseren og Guangxu-keiseren under  Qing-dynastiet. En moderne restaurering av hele tempelanlegget ble utført i 1954.
Tempelet og dets kloster var til å begynne med omgitt av store haver og frukthaver. Frukttrærnes blomstring var en viktig begivenhet som tiltrakk seg besøkende fra fjern og nær i hele området. Disse havene er imidlertid senere blitt spist opp av en stor gravlund, Longhuamartyrenes gravfelt, og minner ikke lenger om de opprinnelige grøntanleggene og frukthavene.
Micrargus apertus

Utseende

Micrargus apertus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Indraberget

Indraberget ligger på Røyneberg i Sola kommune. Det henger sammen med Ytraberget, og skiller Grannesvågen og Sørnesvågen i Hafrsfjord.
Dette område har fylkets rikeste kalkflora. Det er også rike funn fra fortiden på Indraberget, blant annet en gravhaug. Området er velegnet til korte turer, og det brukes flittig av barn og voksne. Røyneberg friluftsbarnehage har en lavvo stående på Indraberget store deler av året. Det er også en potetkjeller fra 1800-tallet som ennå står.
Anna Schønheyder

Familie

Anna Schønheyder var datter av sorenskriver i Vågå Diderik Christian Sommerschild Schønheyder og hans hustru Marie Kathinka Maurer, og ble gift med ingeniøren Wilhelm Andreas Hartmann.

Utdannelse

Schønheyder var elev ved Den kgl. Tegneskole under blant andre Johan Nordhagen år 1900 og i perioden 1905-09. I mellomtiden var hun elev av Harriet Backer og Oluf Wold-Torne, og i 1903-04 hos Viggo Johansen og Joakim Skovgaard i København. Hun hadde også en periode i Paris i 1909, hos Henri Matisse og ved et tidligere opphold hos Eugène Carrière.

Kunstnerisk virke

Schønheyder debuterte på Høstutstillingen i 1902 med maleriet «Kirke, Vågå».
Hun er representert i Nasjonalgalleriet med maleriene «Vågå kirke før gudstjenesten» (ca. 1906) og «Pikekammeret på Lye i Vågå» (ca 1907). Schønheyder holdt en separatutstilling i Christiania Kunstforening i 1909. Kunstnerforbundet viet dessuten en utstilling til hennes minne i 1953, som omfattet omkring 50 av hennes bilder. Hun ble da omtalt som en ukjent og fullstendig glemt kunstner.
Marrucinere

Marrucinerne var en folkestamme som i oldtiden bodde i et lite område i Midt-Italia, avgrenset av elvene Aterno og Foro. Den største byen i marrucinernes land var Teate, det nåværende Chieti. Andre bosetninger lå i Ceio (det nåværende San Valentino i Abruzzo Citeriore), Iterpromium (Casauria), Civitas Danzica (Rapino), and havnebyen Aternum (Pescara), som man delte med vestinerne, uten at det tilsynelatende skapte større problemer.

Historie

Marrucinerne nevnes første gang i historiebøkene i forbindelse med at de sluttet seg sammen med Romerrikets fiender, da den andre samniske krigen begynte i 325 f.Kr. Romerne vant, og fra 305 f.Kr. var marrucinerne deres allierte. Marrucinerne talte opprinnelig det italiske språket oskisk, men etter forbundsfellekrigen 90-88 f.Kr. ble området en del av selve Romerriket, og befolkningen ble anerkjent som romerske borgere og begynte å tale latin.